Maroela Media het onlangs met dié ywerige skrywer gesels oor sy liefde vir Afrikaans en sy betrokkenheid by die Afrikaanse Wikipedia.
’n Ander rede is die geskiedenis van die taal self. Afrikaans is die enigste van die Germaanse tale wat buite Europa ontstaan het (afgesien van dialekte en kreoolse tale soos kombuis-Duits of Pennsilvaniese Duits), en amptelike status geniet. Dit is ook die enigste taal wat na ’n hele vasteland vernoem is. Deur Afrikaans en die Afrikaanse Wikipedia het my liefde vir Suid-Afrika en Namibië gegroei en ek wou deur my bydraes help om die opleiding van die mense in dié twee lande te verbeter, of dit nou hul moedertaal of tweede taal is,” voeg hy by.
“Ons is baie bly oor die mylpaal van 41 000 artikels wat ons bereik het. Ek is tans betrokke by al die artikels oor die Olimpiese Spele. Dit is werklik iets wat my na aan die hart lê,” sê hy.
Besoek die Afrikaanse Wikipedia se webwerf vir meer inligting oor bydraes. Lees meer van Sören se bydraes op Wikipedia.
Ek is ‘n Belgiese meisie wat ook baie lief is vir Afrikaans. Ek was partykeer in SA, maar ek het die taal pas regtig geleer deur flieke en sepies te kyk. Nou gaan ek die eerste kursus Afrikaans in die land gee in oktober. Afrikaans leef! En nie net in (Suid-)Afrika nie :D
Jana, jy’s werklikwaar te oulik man!Dankie vir jou mooi woorde oor Afrikaans, ons eie unieke Afrika en hartstaal!
Jana, jy kan gerus ook die dokumenter-BOERE OP DIE AARDSDREMPEL- kyk. (jy kan dit net google, en sal jy dan resultate daaroor kry, ek dink ‘n deel daarvan is op Youtube ook ) Dit sal jou baie insigte gee oor die interessante en lang pad wat Afrikaans, en die mense wat dit leef, eet en praat, al gestap het. Dit is regtig fenomenaal!